Diari Oficial de la Generalitat Valenciana


Sumari del DOGV 8831, del 10-06-2020 (2020/4292)

ACORD de 5 de juny de 2020, del Consell, pel qual s'autoritza modificar els límits per a comprometre despesa plurianual a càrrec de determinades línies de subvenció que donen cobertura a convenis entre la Generalitat, el Ministeri de Foment i determinats ajuntaments, en el marc del conveni subscrit amb el Ministeri de Foment per a la regeneració i renovació urbana i rural 2018-2021 (VL 14.001/20-011).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8831

Data del DOGV
:   10-06-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/4292


Data del document
:   05-06-2020

Organisme emissor
:   Conselleria d'Hisenda i Model Econòmic

Tipus de document
:   Acord

Anàlisi jurídica

 Descriptors 

:   * Conselleria d'Hisenda i Model Econòmic

ACORD de 5 de juny de 2020, del Consell, pel qual s'autoritza modificar els límits per a comprometre despesa plurianual a càrrec de determinades línies de subvenció que donen cobertura a convenis entre la Generalitat, el Ministeri de Foment i determinats ajuntaments, en el marc del conveni subscrit amb el Ministeri de Foment per a la regeneració i renovació urbana i rural 2018-2021 (VL 14.001/20-011). [2020/4292]  
L'octubre de 2018 es van signar els acords bilaterals entre el Ministeri de Transports, Mobilitat i Agenda Urbana (abans Ministeri de Foment) i els ajuntaments d'Alcoi, Elx, Oliva, Sant Vicent del Raspeig, València i la Generalitat per a executar diverses operacions de regeneració urbana en aquestes poblacions, denominades Àrees de Regeneració i Renovació Urbana i Rural (ARRUR), a l'empara del Pla estatal d'habitatge 2018-2021 aprovat pel RD 106/2018. Com a conseqüència d'aquests acords bilaterals en 2019 es van subscriure els corresponents convenis específics amb els ajuntaments d'Alcoi, Elx, Oliva, Sant Vicent del Raspeig i València per a l'execució dels ARRUR del Pla 2018-2021. Durant 2019 es van comptabilitzar les despeses corresponents a les bestretes del 15 % de les anualitats previstes en aquests convenis.  
El pressupost del programa 431.10, Habitatge i regeneració urbana, inclou en l'annex de transferències i subvencions de capital les línies de subvenció de concessió directa S8506, S8507, S8508, S8511 i S8512, que tenen per beneficiaris als ajuntaments esmentats i es destinen a finançar els convenis específics per a les actuacions de regeneració i renovació urbana subscrits amb ells.  
Ateses les dades d'execució de l'exercici 2019, el ritme d'execució previst de les actuacions que financen i el que es disposa en l'article 40.7 de la Llei 1/2015, de 6 de febrer, de la Generalitat, d'hisenda pública, sector públic instrumental i subvencions, respecte als compromisos per convenis en matèria d'habitatge que es deriven dels plans estatals d'habitatge, la Vicepresidència Segona i Conselleria d'Habitatge i Arquitectura Bioclimàtica ha realitzat una estimació en la distribució de la despesa per anualitats fins a l'exercici 2023 pel que es requereix incrementar els límits actuals.  
A aquest efecte, i en virtut del que es disposa en l'article 40.4 de la Llei 1/2015, a proposta del conseller d'Hisenda i Model Econòmic, el Consell, prèvia deliberació, en la reunió de 5 de juny de 2020,  
  
  
ACORDA  
  
Autoritzar les següents modificacions en els límits que estableix l'article 40.3 de la Llei 1/2015, per a assumir compromisos de despesa, a càrrec de les línies, anualitats i imports que es detallen a continuació:  
  
  
S8506 ARRUR Colònia Santa Isabel de Sant Vicent del Raspeig. Pla d'habitatge 2018-2021  
  
Anualitat Límit actual Límit modificat  
2021 27.720,00 36.000,00  
2022 23.760,00 43.200,00  
2023 19.800,00 67.200,00  
  
  
  
S8507 ARRUR Sant Antoni Elx. Pla d'habitatge 2018-2021  
  
Anualitat Límit actual Límit modificat  
2021 57.750,53 302.862,00  
2022 49.500,78 250.500,00  
2023 41.250,40 785.692,00  
  
  
S8508 ARRUR Cabanyal València. Pla d'habitatge 2018-2021  
  
Anualitat Límit actual Límit modificat  
2021 29.050,75 855.261,00  
2022 24.000,91 254.619,00  
2023 20.750,43 103.326,00  
  
  
  
S8511 ARRUR Oliva. Pla d'habitatge 2018-2021  
  
Anualitat Límit actual Límit modificat  
2023 38.500,00 44.250,00  
  
  
  
S8512 ARRUR Ecobarri El Partidor a Alcoi. Pla d'habitatge 2018-2021  
  
Anualitat Límit actual Límit modificat  
2023 47.250,00 82.221,00  
  
  
València, 5 de juny de 2020  
  
La consellera secretària,  
MÓNICA OLTRA JARQUE